Diari Oficial de la Generalitat Valenciana


Sumari del DOGV 6012, del 13-05-2009 (2009/5079)

RESOLUCIÓ de 27 de març de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació del projecte d'execució per a la construcció de la xarxa de distribució de gas natural al municipi de la Font d'En Carròs, província de València, en favor de Gas Natural Cegás, SA. Expedients: CBREDE/2000/32; CBREDE/2006/1/46 i CBREDE/2006/23/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5079


Data del document
:   27-03-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Font d'en Carròs, la
    * gas natural
    * empresa privada

RESOLUCIÓ de 27 de març de 2009, de la Direcció General d'Energia, per la qual es resol la concurrència de peticionaris i s'atorga l'autorització administrativa i l'aprovació del projecte d'execució per a la construcció de la xarxa de distribució de gas natural al municipi de la Font d'En Carròs, província de València, en favor de Gas Natural Cegás, SA. Expedients: CBREDE/2000/32; CBREDE/2006/1/46 i CBREDE/2006/23/46. [2009/5079]  
Vist que la companyia Gas Alicante, SA, va presentar l'escrit amb data 4 de gener de 2006 davant del Servici Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de la Font d'En Carròs, firmat per tècnic competent i visat pel col·legi oficial corresponent en data 22 de desembre de 2005, perquè li siga atorgada l'autorització administrativa per a la distribució de gas natural al municipi de la Font d'En Carròs, província de València. (CBREDE/2006/1/46).  
Vist que per Resolució de la Direcció General d'Energia, de 7 de novembre de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i es té a esta com a successora universal en tots els procediments en tramitació davant d'esta Direcció General en relació amb les instal·lacions de distribució de gas natural, la sol·licitud inicial de les quals corresponia a Gas Alicante, SA.  
Vist que de conformitat amb el que establixen els articles 80 i 98 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, es va remetre separata del projecte, que contenia les característiques generals de la instal·lació, a les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que està en l'expedient, concretament a la Diputació de València, Secció de Carreteres, per afectacions a carreteres de la seua titularitat, que va remetre l'informe sol·licitat en el qual manifesta ser, en principi, correctes, encara que en el pla de planta facilitat no s'expressa el detall necessari del traçat en les carreteres ni en la zona de domini públic i protecció d'esta, informa desfavorablement mentre no es remeta la documentació necessària per a una correcta anàlisi.  
Traslladat el mencionat informe l'empresa sol·licitant, manifesta la seua conformitat amb este, significant que l'expedient no es tracta d'un projecte constructiu, per la qual cosa, per al cas de ser atorgada l'autorització administrativa, es presentarà el projecte d'execució constructiu i les separates als organismes afectats amb la definició i el nivell de detall necessaris per a l'execució de les obres.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
· Xarxa bàsica de transport d'Enagás del gasoducte en construcció Montesa-Dénia, en la posició 15.20.03, els projectes del qual en APA(1) té en elaboració.  
· Possibilitat de subministrament provisional, per mitjà de plantes satèl·lits d'emmagatzemament de gas, sense determinació ni situació definitives.  
- Estació de Regulació i Mesura (ERM), amb rang de pressió APA/MPA(1), del tipus 2 x 1000 m³(n)/h, situada al nord del nucli urbà.  
- Xarxa bàsica. Els ramals a pressió en MPA(1), entre 0,4 i 0,05 bar, s'executen amb canonada de polietilé PE-100, d'alta densitat SDR 17,6, diàmetres nominals de 160 mm i 110 mm, i les seues longituds respectives són de 330 m i 110 m. Entra en la població pel carrer Diputació fins a la plaça Francisco Carroz, els altres ramals discorren pels carrers Cervantes i València.  
A partir d'esta xarxa, es desenvoluparà la xarxa secundària, d'acord amb la demanda existent en el municipi, amb canonada de polietilé PE-100, d'alta densitat SDR 17,6, i diàmetre nominal 110 mm.   
- Zona geogràfica: nucli urbà del terme municipal qualificat com a sòl urbà.  
- Pla d'expansió: l'ERM i la xarxa bàsica de distribució s'instal·laran durant la primera anualitat en el nucli urbà. Durant esta s'executarà la posada en gas segons s'indica en el pla de traçat de canalització núm. 2 de 2 del projecte visat en data 22 de desembre de 2005.  
Vist l'escrit presentat per Gas Natural Cegás, SA, amb data 30 de març de 2006 davant del Servici Territorial d'Energia de València de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de la Font d'En Carròs, firmat per tècnic competent i visat pel col·legi oficial corresponent en data 22 de març de 2006, perquè li siga atorgada l'autorització administrativa i l'aprovació del projecte d'execució per a la distribució de gas natural al municipi de la Font d'En Carròs, província de València.(CBREDE/2006/23/46).  
Vist que es va realitzar la informació pública, a què fa referència l'article 73 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), i en l'article 78 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, per mitjà de l'anunci corresponent, que es va publicar en els diaris El Mundo i Las Provincias el dia 11 d'abril de 2007, en el Butlletí Oficial de la Província de València de 4 d'abril de 2007 i en el Diari Oficial de la Comunitat Valenciana de 26 d'abril de 2007.   
D'acord amb la documentació que es troba en l'expedient, no s'han presentat al·legacions a la petició.  
Vist que sol·licitat pel Servici Territorial d'Energia informe a l'Ajuntament de la Font d'En Carròs, de conformitat amb l'article 80 del referit Reial Decret 1434/2002, de 27 de desembre, en el qual facen constar les condicions que considere oportunes referides a la sol·licitud de Gas Natural Cegás, SA, va ser remés l'informe sol·licitat, en el qual es manifesta, en síntesi el següent:  
1. Que el futur punt d'entrega ERM haurà de situar-se en sòl urbanitzable i segons els projectes de gasificació de la Safor no pot connectar-se en el punt indicat ja que discorre paral·lela a la carretera de Beniarjó VP-1013. 2. Que la canalització no podrà discórrer per les voreres, sinó paral·lela al rastell per la calçada. 3. Que haurà de preveure's una línia de PE-160 per tot el carrer Cervantes i avinguda de la Safor i 4. Que l'autorització del projecte no implicarà la llicència de la seua instal·lació.  
Traslladat el referit informe a l'empresa sol·licitant i la presentació de diferents escrits, figura en l'expedient contestació de Cegás a les condicions de l'Ajuntament de la Font d'En Carròs, per mitjà del qual manifesta:  
1. Que el punt d'entrega ERM, se situarà en sòl urbanitzable segons l'escrit que adjunta. 2. Que la canalització discorrerà en tot el seu traçat paral·lela al rastell, per la calçada. 3. Que el traçat de canalització queda modificat de tal manera que una part d'esta discorrerà al llarg de tot el carrer Cervantes i l'avinguda de la Safor amb tub PE-160. 4. Que sol·licitarà la corresponent llicència municipal d'obres.  
Vist que de conformitat amb el que establixen els articles 80 i 98 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, es va remetre separata del projecte, que contenia les característiques generals de la instal·lació, a les administracions públiques, organismes i, si és el cas, empreses de servicis públics o d'interés general afectats.   
D'acord amb la documentació que es troba en l'expedient, concretament a:  
- Gas Natural Distribución, SDG, SA, manifesta que les obres projectades no interferixen amb les que estan en servici de la seua titularitat.  
- Diputació de València, Secció de Carreteres per afectacions a carreteres de la seua titularitat, la CV-682, la Font d'En Carròs a Rafelcofer i la CV-683, i figura en l'expedient l'informe d'autorització per a les afectacions ressenyades, amb les condicions particulars i generals que este conté.  
Els informes abans referits són coneguts i acceptats per l'empresa sol·licitant.  
Vist que per mitjà de la Resolució de 25 d'octubre de 2001, del Servici Territorial d'Indústria i Energia de la Conselleria d'Indústria i Comerç, publicada en el Diari Oficial de la Generalitat Valenciana de 13 de novembre de 2001, es va atorgar l'autorització administrativa a Gas Natural Cegás, SA, per a la construcció de la xarxa de distribució de gas natural al terme municipal de la Font d'En Carròs, a la província de València. En la condició quarta establix, que, l'execució de les instal·lacions s'ha de realitzar en el termini d'un any des de la publicació d'acord amb el projecte presentat, i disposa, igualment, en l'apartat segon de la condició desena, que serà causa de revocació l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament, o alguna altra causa excepcional que ho justifique. (Expedient CBREDE/2000/32).  
Vist que en el referit expedient CBREDE/2000/32, no figura per part de Cegás cap sol·licitud de pròrroga en l'execució de les instal·lacions autoritzades, ni documentació que acredite el compliment de l'execució parcial o total de les instal·lacions de distribució projectades.  
Atés que no s'ha complit per part de Gas Natural Cegás, SA, la condició quarta de la resolució d'autorització administrativa de 25 d'octubre de 2001, i, en conseqüència, és d'aplicació la causa d'extinció prevista en l'apartat segon de la condició desena de l'esmentada resolució.  
Vist que en la documentació presentada en data 30 de març de 2006 de l'expedient CBREDE 2006/23/46, figura com a antecedent del projecte presentat i l'aprovació de la qual se sol·licita, la Resolució de 25 d'octubre de 2001 atorgada, abans referida, manifestant-se per Gas Natural Cegás, SA que, donat el temps transcorregut, no és possible en l'actualitat, la construcció de la xarxa amb el disseny previst originàriament, establint les diferències entre ambdós i els avantatges de l'inici de noves actuacions per a l'establiment d'instal·lacions de distribució de gas en el municipi i zones d'expansió, així com la possibilitat de disposar d'un punt de connexió a la pressió prevista.  
Vist que Endesa Gas Distribución, SA, i Gas Natural Cegás, SA, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada esta resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als punts següents:  
· La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
· Referència al Pla d'Expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
· Identificació dels límits i de les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia de València, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998 de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de les xarxa de distribució de gas natural al terme municipal de la Font d'En Carròs, íntima connexió als efectes de la seua resolució, es procedix a l'acumulació, de conformitat amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar l'acumulació a altres amb què guarde identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, a la connexió al gasoducte Villalonga-Gandia-Oliva a través d'antena de distribució de gas natural al municipi de la Font d'En Carròs, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar esta resolució d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Extingir i deixar sense efecte la Resolució de 25 d'octubre de 2001, del Servici Territorial d'Indústria i Energia de la Conselleria d'Indústria i Comerç, publicada en el Diari Oficial de la Generalitat Valenciana de 13 de novembre de 2001, per la qual es va atorgar l'autorització administrativa a Gas Natural Cegás, SA, per a la construcció de la xarxa de distribució de gas natural al terme municipal de la Font d'En Carròs, a la província de València per no haver-se complit les condicions referides en esta (Expedient CBREDE/2000/32).  
Segon  
La concurrència de peticionaris a l'autorització administrativa per a la gasificació del municipi de la Font d'En Carròs, i denegar la resta de sol·licituds que conformen este expedient i que han sigut acumulades i atorgar a Gas Natural Cegás, SA, l'autorització administrativa per a la construcció de la xarxa de distribució de gas natural a la localitat de la Font d'En Carròs, a la província de València.  
Esta autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular d'esta constituirà en el termini d'un mes, a partir de la data de la notificació d'esta resolució una garantia per valor de 1.707,88 euros, import del dos per cent del pressupost de la instal·lació que figura en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, d'acord amb el que assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular d'esta autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució.  
2. Gas Natural Cegás, SA, complirà les obligacions que s'assenyalen estrictament en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució, en particular referida a l'àmbit geogràfic d'esta autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 octubre, del Sector d'Hidrocarburs.  
4. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
5. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs.  
6. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
7. Esta autorització s'atorga sense perjuí de tercers i deixa fora de perill els drets particulars.  
8. Serà causa de revocació d'esta autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
9. Esta autorització entrarà en vigor l'endemà de la data de la notificació.  
Tercer  
Aprovar a Gas Natural Cegás, SA, el projecte d'execució firmat per tècnic competent i visat pel col·legi oficial corresponent, en data 22 de març de 2006, per a la construcció de la xarxa de distribució de gas natural a la localitat de la Font d'En Carròs, província de València i les característiques principals de la qual són:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Amb el gasoducte amb pressió APA(1) Villalonga-Gandia-Oliva, en l'eixida de l'estació de regulació i mesura (ERM) d'este, el rang de pressió del qual és APA/MPA(1), i es troba situada al nord del nucli urbà, en la rotonda futura de l'actuació urbanística UA-AR-1, el qual disposa de Resolució, d'esta Direcció General d'Energia, de 12 de novembre de 2007, per la qual s'atorga l'autorització administrativa per a la construcció dels set trams que completen les instal·lacions del referit gasoducte i les seues instal·lacions auxiliars, i transcorre per determinats termes municipals, entre els quals figura la Font d'En Carròs, tots a la província d'Alacant, s'aprova l'addenda I al projecte d'execució i les seues modificacions i es declara en concret la seua utilitat pública.  
- Traçat i característiques de les xarxes:  
Des de l'eixida de l'ERM la canonada, amb rang de pressió MPA(1) i amb material polietilé PE-100, en tot el seu recorregut, discorre fins a la plaça Francisco Garroz amb diàmetre nominal de 200 mm. Des d'esta plaça s'executen amb diàmetre de 160 mm dos extensions, la primera fins a l'encreuament del carrer Clot i el carrer Rebollet i la segona, en direcció contrària, que finalitza al carrer Enric Valor. Finalment es projecten quatre noves extensions de la xarxa bàsica amb diàmetre nominal de 110 mm. Un major detall del traçat ve reflectit en el pla núm. 021-GK 9.1 Rev 00 del projecte.  
Les longituds respectives per a cada un dels diàmetres referits són, respectivament, 659 m, 674 m i 550 m.   
Les canonades discorren en condicions normals, a una profunditat de 0,60 m en les voreres, i a 0,80 m en un altre tipus de terreny. No obstant això, es tindran en compte les prescripcions tècniques que afecten, entre altres, les profunditats i els diàmetres de les canonades establides per l'Ajuntament de la Font d'En Carròs i per la Diputació de València en els informes, coneguts i acceptats per l'empresa sol·licitant.  
- Zona geogràfica  
Les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
- Pla d'expansió.  
· La fase I, que s'ha d'executar en la primera anualitat des de la data d'esta autorització administrativa es correspon amb l'apartat descrit anteriorment xarxes, i el seu àmbit geogràfic queda definit en el pla núm. 074-AF 9.1. Rev 00 del projecte.  
· La fase II, que s'ha d'executar en la segona i tercera anualitat, està descrita en l'àmbit municipal amb un major detall, en el pla del projecte núm. núm. 042-AX 3.2. Rev 00.  
- Pressupost del projecte: 85.394,05 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, en els terminis establits en les fases anteriorment descrites, amb les variacions que si és el cas se sol·liciten i autoritzen i es referiran als elements compresos en l'àmbit d'aplicació del Reglament Tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol (BOE 4 de setembre 2006). De la mateixa forma, les instal·lacions s'hauran d'ajustar a les zones urbanes qualificades com a tals en el vigent Pla General d'Ordenació Urbana i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
2. Serà necessari l'aprovació i resolució del projecte d'execució corresponent al ramal i a les instal·lacions necessàries des del gasoducte Villalonga-Gandia-Oliva, fins a l'eixida de l'ERM per a la construcció de la xarxa de distribució del municipi de la Font d'En Carròs. (Expedient CBREDE/2007/48/46).  
3. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i les mesures de seguretat mínimes incloses en les instruccions tècniques complementàries de conformitat amb el Reial Decret 919/2006 abans citat.  
4. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
5. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient oportú previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
6. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
(1) APA: 4 bar< P = 16 bar  
MPA: 0,05 bar < P = 0,4 bar  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 27 de març de 2009.- El director general d'Energia: Antonio Cejalvo Lapeña.